Diari Oficial de la Generalitat Valenciana


Sumari del DOGV 9587, del 03-05-2023 (2023/4333)

Edicte pel qual se sotmet a informació pública la modificació puntual de l'ordenació detallada del planejament del sector industrial Riuet II.
----------------------------------------------------------------------------------------------------------------------------------------------

### Dades del document

Número de DOGV
:   9587

Data del DOGV
:   03-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4333


Data del document
:   20-04-2023

Organisme emissor
:   Ajuntament de Moncofa

Tipus de document
:   Edicte

Descriptors 

:   * pla d'urbanisme
    * administració local

Edicte pel qual se sotmet a informació pública la modificació puntual de l'ordenació detallada del planejament del sector industrial Riuet II. [2023/4333]  
Wenceslao Alós Valls, alcalde president de l'Ajuntament de Moncofa, ateses les facultats que li confereix l'art. 21 de la Llei 7/1985, de 2 d'abril, reguladora de les bases de règim local i altra normativa d'aplicació, i atenent el que es disposa en la part resolutiva de l'acord plenari de data 30 de març de 2023 en relació amb la modificació puntual de l'ordenació detallada del planejament del sector industrial Riuet II, dispose la publicació del següent edicte:  
  
«(…) Primer. Sotmetre les presents actuacions, proposta de pla (modificació puntual de l'ordenació detallada del planejament del sector industrial Riuet II) a informació pública durant un període de quaranta-cinc dies en virtut d'edicte en el Diari Oficial de la Generalitat Valenciana (DOGV) i en premsa escrita de gran difusió amb la posada a la disposició del públic dels documents objecte de l'expedient a fi que es presenten les al·legacions, documents i justificacions que s'estimen pertinents a comptar de l'endemà de la publicació del corresponent edicte en el DOGV.  
Segon. Iniciar, per termini anàleg, el procés de consulta a les administracions públiques i als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen ser-ne afectades, facultar l'alcaldia a efectuar tals consultes i peticions de sol·licitud. En cas que la present modificació no afecte alguna/nes de les entitats assenyalades, se sol·licita que s'evacue un informe prevenint tal qüestió.  
  
Tercer. Procedir a la inserció en el web municipal   
https://moncofa.com/urbanismo/modificacio-puntual-ordenacio-pormenorizada-riuet-ii/ la documentació sotmesa a informació pública, i posar-la així mateix a la disposició del públic interessat en dies laborables, en les oficines del Departament d'Urbanisme d'aquest ajuntament, situat a la plaça Constitució, núm. 4, baixos, d'aquesta localitat en horari 09.00 a 14.00 hores.  
Quart. Suspendre, durant el termini de dos anys, la tramitació i atorgament de llicències de parcel·lació de terrenys, edificació i/o altres instruments, declaracions responsables o comunicacions prèvies d'edificació, usos i activitats, així com la dels acords aprovatoris de nous programes d'actuació per a l'àmbit constituït pel present àmbit d'actuació, anunciat el seu abast per remissió al document exposat al públic elaborat pels serveis tècnics municipals, amb excepció d'aquelles llicències o instruments per a obres o activitats compatibles amb l'antiga i la nova ordenació. La present suspensió s'extingirà amb l'aprovació definitiva del planejament o pel transcurs del termini màxim de suspensió sense que s'haja aprovat la present modificació».  
  
Cosa que es publica als efectes oportuns.  
  
Moncofa, 20 d'abril de 2023.- L'alcalde: Wenceslao Alós Valls.